HBO Max

**HBO Max** (נקרא **Max** בשנים 2023–2025, מלבד באיחוד הבנלוקס) הוא שירות סטרימינג וספק וידאו על פי דרישה אמריקאית מבית חברת וורנר מדיה, שבבעלות האחים וורנר דיסקברי שהושק ב-27 במאי 2020. השירות מבוסס על שירות הטלוויזיה של וורנר מדיה וכולל את סדרותיה וסרטיה השונים, בנוסף לסדרות וסרטים חדשים ומספר מצד שלישי שהופקו במיוחד לצורך השירות.

## היסטוריה
ממוזער|הסמליל הקודם של שירות הסטרימינג
ממוזער|לוגו בצבע כחול בשימוש מ-2023 עד 2025.
ממוזער|לוגו בצבע שחור בשימוש ב-2025.

ב-10 באוקטובר 2018 הודיעה חברת וורנר מדיה כי תשיק ספק שירותי הזרמת מדיה בסוף שנת 2019, ובו תוכן של מותגי הבידור שלה.

ב-9 ביולי 2019 הודיעה חברת וורנר מדיה כי השירות ייקרא HBO Max ויושק באביב 2020. כמו כן הודיעה החברה כי לא תאריך את החוזה על חלק מהסדרות שלה בשירות הסטרימינג נטפליקס בארצות הברית והכריזה על החתמות של כוכבי קולנוע אמריקאים על חוזים עם HBO Max. ב-29 באוקטובר באותה שנה הוכרז כי השירות יושק במאי 2020 ויכלול תוכניות טלוויזיה, סרטים ופודקאסטים.

ב-27 במאי 2020 הושק השירות. ב-3 בדצמבר באותה שנה הודיעה חברת האחים וורנר כי עקב מגפת הקורונה בארצות הברית היא תפיץ את כל הסרטים שאמורים לצאת בשנת 2021 במקביל בקולנוע וב-HBO Max יחד.

ב-23 במאי 2023 השירות מותג מחדש תחת השם **Max**, אולם שמו הקודם (**HBO Max**) עדיין נשאר כשהושק מחדש באיחוד הבנלוקס (הולנד, בלגיה ולוקסמבורג). ב-30 במרץ 2025 נבחר הצבע השחור עבור הלוגו של המותג, כך שייראה כמו הלוגו השחור של HBO. שנתיים לאחר מכן, ב-14 במאי 2025, הוכרז כי השירות יחזור לשמו הקודם "HBO Max", דבר שקרה ב-9 ביולי 2025. למרות החזרה לשם המקורי, הצבעים המקוריים לא הוחזרו והלוגו נשאר שחור.

ב-5 בדצמבר 2025 נטפליקס והאחים וורנר הודיעו כי נטפליקס תרכוש את האחים וורנר, כולל האולפנים, HBO ו-HBO Max, בעסקה בשווי כולל של כ־82.7 מיליארד דולר. העסקה צפויה להיסגר בתוך 12–18 חודשים, לאחר פיצול חטיבת ערוצי הטלוויזיה של וורנר לחברה ציבורית נפרדת, המתוכנן לרבעון השלישי של 2026. העסקה אושרה פה אחד על ידי הדירקטוריונים של שתי החברות ותלויה בהשלמת הפיצול, באישורים רגולטוריים ובאישור בעלי המניות של וורנר. נטפליקס מתכננת לשמר את פעילות האולפנים ולהמשיך בהפצה קולנועית של סרטים עד 2029, ולהחזיק את HBO Max כשירות נפרד בטווח הקצר. ספריות התוכן של ארבעת השירותים הללו צפויות להתאחד.

## תוכן
ב-27 במאי 2020 - יום השקת HBO Max - היו בשירות כ-10,000 שעות צפייה בתכנים, כולל את של הפקות המקור של רשת הטלוויזיה HBO והסדרות החדשות מ-HBO Max כולל סדרות דוקומנטריות, ספיישלים וסרטים חדשים ותכנים נוספים מ"מטריית התוכן" של וורנר מדיה שטענה שבהפעלת השירות מתוך הגלריה הענקית שלה יהיו 2,000 סרטים מאולפני האחים וורנר, וסרטים נוספים שהוספו לאחר רכישה לשירות בהפקת אולפנים מתחרים.

Max משדר תוכן מקורי וכן תוכן שהופק עבור יתר מותגי התוכן שבבעלות האחים וורנר. בדומה לפלטפורמה הקיימת של החברה, כמו HBO Go, השירות לא כולל שידור חי של הערוצים הליניאריים של HBO.

לפי פרסומים מאוגוסט 2022, שירות HBO Max היה צפוי להתרחב גם לישראל במהלך שנת 2024 ועם מיתוג השירות מחדש עולים הסיכויים שזה יקרה.

בעקבות המיזוג בין האחים וורנר לדיסקברי, השירות מכיל גם את כל תוכני דיסקברי, ויישום דיסקברי+  מוזג לתוך השירות החדש.

במרץ 2022, נמסר על ידי "וראייטי" כי האחים אנדי וברברה מוסקייטישוקדים על פיתוחה של סדרת פריקוול לאירועי הסרט "זה" (2017), בשיתוף פעולה עם המפיק ג'ייסון פוקס, עבור שירות הזרמת המדיה "HBO Max". על פי דיווחה, זכתה הסדרה לשם "IT: Welcome to Derry" (ובתרגום לעברית: "ברוכים הבאים לדרי").

## זמינות

## הפצה
גרסאות מקומיות של HBO Max הושקו ב-29 ביוני 2021 באמריקה הלטינית. כמו כן, באותה שנה הושק השירות במספר מדינות באירופה, בהן כבר הפעילה HBO שירותים שונים. ב-2019 הודיעה וורנר מדיה שבמדינות מסוימות בכוונתה להמשיך לעבוד עם המפיצים המקומיים באמצעות הסכמים לטווח ארוך.

השירות הושק בישראל ב-13 בינואר 2026.

## הפקות מקור בולטות
### סרטים
* חמוץ אמריקאי (2020)
* המכשפות (2020)
* בסגר (2021)
* ליגת הצדק: גרסת סניידר (2021)

### ספיישלים טלוויזיוניים
* חברים: האיחוד (2021)
* הארי פוטר: בחזרה להוגוורטס (2022)

### סדרות מתוכננות
* הארי פוטר, סדרת אתחול לזיכיון סרטי הארי פוטר, מתוכננת לשנת 2027.

## קישורים חיצוניים

* 

## הערות שוליים

קטגוריה:שירותי הזרמת טלוויזיה באינטרנט
קטגוריה:האחים וורנר